open-index/open-wikipedia-markdown huggingface dataset:
Eynhallow

**Eynhallow** (norrønt: *Eyin Helga*, «den hellige øya»; skotsk: *Eynhallow*) er en liten øy i den skotske øygruppen Orknøyene. Øya ligger mellom øyene Mainland og Rousay i det sundet med samme navn som øya, Eynhallow Sound.

Øya, på kun 75 hektar, ble forlatt i 1885, og har således ingen bosetning. Den er omgitt av voldsomme tidevannsløp – kjent på Orknøy-dialekten som *roosts*. Disse er på sitt mest spektakulære når vinden er i nordvest og en sterk tidevann går.

I sentrum av øya står ruinene av et kapell bygd i rød sandstein, som kan ha utgjort en del av en tidlig kristen klosterbosetning. Ved ruinene er to gamle hus, og fra 1500-tallet brukt som bolig av en rekke av øyboerne.

## Geografi
Eynhallow ligger i sundet Eynhallow Sound mellom Mainland og Rousay. Et navnløst skjær ligger omtrent 100 meter nordøst for øya, atskilt av suindet Fint Sound. Sheep Skerry (Saueskjæret) grenser til den sørlige enden av øya.

Det er ingen ferge til øya, selv om Orkney Heritage Society arrangerer en tur hver juli. Ellers må besøkende ordne sin egen transport til øya med privat lokal båtutleie. Tilgang kan være problematisk, ettersom det er sterke tidevannsbølger i det omkringliggende sundet, klemt mellom Mainland og Rousay.

## Historie

Øyas hovedattraksjon er Eynhallow-kirken fra 1100-tallet eller tidligere, og kanskje opprinnelig en del av et kloster. Området vedlikeholdes og adminisrteres av Historic Scotland.

I 1841 hadde øya en befolkning på 26 innbyggere. Den har vært ubebodd siden grunneieren ryddet bort torpere i 1851. Ryddingen førte til oppdagelsen av kirkeruinene som til da hadde vært glemt. Øya er nå et fuglereservat.

Den har sin egen folkeminne, angående det første funnet av øya. Eynhallow ble antatt å være sommerresidensen til det formskiftende havmann (de mannlige motstykkene til havfrueen), på Orknøyene kalt for *finfolk* (eller *finnfolk*), og som som ble drevet bort av bonden, Guidman o' Thorodale fra landsbyen Evie på Mainland.
## Referanser


## Eksterne lenker

* Bilder fra Eynhallow 
* Eynhallows folklore
Valeria Bruni Tedeschi

**Valeria Bruni Tedeschi** (født 1964) er en italiensk skuespiller. Som sin yngre søster, modellen og sangerinnen Carla Bruni, bor hun i Frankrike, men spiller også i italienske filmer.

## Filmografi
* 1990 - Fransk sommerdagbok
* 1999 - En handlevogn til begjær
* 2008 - Et godt år
* 2014 - Ennå er det tid

## Referanser


## Eksterne lenker
*
Helgeland Folkehøgskole

**Helgeland Folkehøyskole** er en kristen folkehøgskole ved Mjåvatnet, om lag 15 km. nord for Mosjøen i Nordland. Skolen har plass til 80 elever og eies av pinsemenighetene i Norge. 

Sommerstid fungerer skolen som vandrerhjem, camping og gjestegård, da under navnet Sandvik Gjestegård/Mosjøen vandrerhjem.

## Historie
Eiendommen Sandvik ble i 1963 kjøpt fra Ally og Thoralf Sandvik med det formål å drive skole og at det skulle arrangeres stevner på stedet.  Høsten 1972 startet Sandvik Folkehøgskole med det første elevkullet, som talte 32 elever. Ikke alt var ferdig utbygd det første undervisningsåret. 

Det første året fikk ikke skolen driftstilskudd fra det offentlige, det kom først fra skoleåret 1973-74. Fra da var skolen offentlig godkjent og mottok støtte etter *lov om folkehøgskoler*. 

## Linjefag
Skolen lanserer høsten 2016 et nytt skoletilbud med oppstart høsten 2017. 

## Kilder
Hop-Hansen, Ane-Marthe. *Startet uten offentlig støtte.* Korsets Seier, 22. februar 2008, side 3

## Eksterne lenker
* 
*
Seljord Folkehøgskule

**Seljord Folkehøgskule** er en frilynt folkehøgskole i Seljord i Telemark. Skolen tar årlig imot vel 90 elever og eies av Stiftinga Seljord Folkehøgskule.

## Historikk
Den første folkehøyskolen i Seljord ble etablert av presten Kristian Olsen (senere kjent under navnet Kristian O. Nordlid) vinteren 1871/1872. Det var ti elever ved skolen da, og intensjonen om å videreføre skoletilbudet året etter måtte skrinlegges ettersom det ikke meldte seg nok nye elever.

Den 1.&nbsp;november 1878 startet en ny folkehøyskole i Seljord, med 80 elever og Olaus Arvesen som skoleleder.

## På 2020-tallet
Linjefag ved denne skolen er:
*Rhythms of the World/Singer & songwriter
*Musikal - Broadway
*Sløyd, spikk og smi
*Ekstremsport på reisefot
*Backpacker multisport

## Referanser


## Eksterne lenker
* Seljord Folkehøgskule
Sandefjord folkehøyskole

**Sandefjord folkehøyskole** (tidl. **Skiringssal**) er en frilynt folkehøgskole i Sandefjord i Vestfold. Skolen tar hvert år imot elever fra hele Norge og eies av Vestfold fylkeskommune.

Dagens skole folkehøyskole har internatplass til 99 elever. Aldersgrensen for opptak er 18 år, og gjennomsnittsalderen på elevene er ca. 19,5 år. Skolen ble bygd om i 2010/11 med nye avdelinger for musikk, film, teater og kunst/design. 
Skolen tilbyr syv linjefag, 30 valgfag og 40 lørdagsseminarer.

## Historie
Sandefjord folkehøyskole åpnet i 1876 som Vestfold amtsskole. I 1903 flyttet skolen til gården Nordby i Sandefjord. Skolen er oppkalt etter Skiringssal, en markeds- og kultplass i norrøn tid som lå ved Kaupang fem km nordøst for dagens Larvik sentrum.

Skolen åpnet sitt første folkehøyskolekurs allerede i 1876, da under navnet Vestfold amtsskole. Den er dermed en av de aller eldste folkehøyskolene i landet. I 1903 fikk skolen nye lokaler på gården Nordby i Sandefjord og ble samtidig gitt det historiske navnet Skiringssal.
Skiringssal var en markedsplass og kultsted i det gamle Vestfold, ved Larvik.  Kaupang gård i Larvik kommune, Vestfold, 6 km nordøst for Larvik sentrum. Her lå i tidlig vikingtid en markedsplass og et kultsted (Skiringssal), som i Alfred den stores oversettelse av Orosius' verdenshistorie kalles en by. Undersøkelser av boplassområdet 2000–02 har bekreftet at Kaupang har vært en karakteristisk vikingtidsby, der bosetningen har vært inndelt i parseller. Kaupangs glanstid må ha vært 800-tallet og første halvdel av 900-tallet.

Utgravninger og funn. På Kaupang og nabogårdene Lamøya og Bjønnes finnes et par hundre gravhauger, som ble delvis undersøkt i 1860-årene og i begynnelsen av 1900-tallet, men først et par tilfeldige funn i 1948 førte til en grundigere undersøkelse av hele området. I 1950-årene ble først et stort antall graver avdekket – de fleste ubrente båtgraver med rikt utstyr som vitner om livlige forbindelser med Vest-Europa – og i 1958 ble den systematiske utgravning av selve markedsplassen påbegynt. Utgravningene har avdekket restene av brønner, bryggeri, bolighus og hus av verkstedkarakter. Det er dessuten funnet sølvmynter fra sent 700- og 800-tall og ca. 2000 skår av keramikk som har vært importert fra Rhinområdet, Friesland og fra slavisk område, men ikke fra engelsk område. Det er dessuten funnet glass og spor av at det har vært drevet metallarbeid på stedet, både med jern og edlere metaller

## Linjefag
Linjefag ved Sandefjord Folkehøyskole er:
*Filmproduksjon
*Animasjon og Illustrasjon
*Arkitektur & interiør
*Fashion design og redesign
*Musikkproduksjon & låtskriving
*Skuespiller
*Tegning, maling & kunstreise

## Se også
* Amtsskole
* Videregående opplæring
* Fylkeskommune

## Litteratur
*

## Referanser


## Eksterne lenker
* 
*  Sandefjord folkehøyskole presentert på Facebook
Skogn folkehøgskole

**Skogn folkehøgskole** er en frilynt folkehøgskole i Skogn i Levanger kommune. Skolen har kapasitet på 115 elever.

Skolen ble etablert på Skogn i 1914 som en videreføring av en flyttbar folkehøgskole som Anton Fjær startet i 1898 og som hadde tilhold i ulike bygder i Nord-Trøndelag (Ogndal, Stod, Stjørdal, Frol, Hegra) før den i 1914 ble stedfast.
## Linjefag
Skoleåret 2024/2025:
*Fiske og friluftsliv Costa Rica
*N3rd-Culture
*Håndball Brasil
*Jakt og fiske Norge og USA
*Kickboxing og fitness Thailand
*Kreativ design og redesign - din stil  
*USA film og friluftsliv 
*Bo - fritid og jobbmuligheter
*Kampsport - Muay Thai og K1
*Bue - jakt og fiske 

## Referanser


## Eksterne lenker
* Skogn folkehøgskole
*Skogn fhs på folkehogskole.no
Sogndal folkehøgskule

**Sogndal folkehøgskule** er en frilynt folkehøgskole i Sogndal i Vestland, etablert i 1871. Skolen tar årlig imot vel 100 elever og eies av Stiftinga Sogndal Folkehøgskule.

Linjefag ved denne skolen er:
*Friluftsliv Norge
*Friluftsliv 
*Friluftsliv topptur
*Friluftsliv X Kilimanjaro
*Multisport Afrika
*Ski og Klatring
*Ski, sykkel og surf
*Golf, padel og ski

## Historie
Presten Jakob Liv Rosted Sverdrup etablerte Sogndal Folkehøgskole i 1871. Skolen fikk tilskudd fra fylket og ble samtidig tatt opp som amtsskole for Sogn som første amtsskole i Sogn og Fjordane.

## Eksterne lenker
* Sogndal folkehøgskule
Solborg Folkehøgskole

**Solborg Folkehøgskole** er en kristen folkehøgskole i Stavanger i Rogaland. Skolen tar årlig imot rundt 160 elever og eies av Normisjon. Skolen ble grunnlagt i 1913, og flyttet i 1919 til sine nye lokaler på Tjensvoll i Hillevåg bydel. Skolen er en av landets største folkehøgskoler, og tilbyr skoleåret 2018-2019 12 linjer.

Skolen ligger vakkert til i nærheten av Mosvannet. Det er ca. tre kilometer til Stavanger sentrum. 

## Linjefagene på Solborg
*Adventure Action-Sport
*Life Changing Fitness
*Global Village - Foto
*Global Village - Connection
*GloBall
*Bilde, Form & Kunst
*Klær, mote og design
*Filmproduksjon
*Multisport Afrika
*Rampelys Scene
*Musikkproduksjon
*StreamTeam

## Eksterne lenker
* 
*
Storkanonisk ensemble

Det **storkanoniske ensemblet** i fysikken er et statistisk ensemble som beskriver et åpent system som kan
utveksle både energi og partikler med omgivelsene. Den storkanoniske partisjonsfunksjonen er 
:\Xi(T,V,\mu)=\sum_k\exp(-(E_k-\mu)/k_\text{B}T) \,
hvor *V* er volum, *T* er temperatur, *k*B er Boltzmanns konstant og \mu er kjemisk potensial. Verdien av det kjemiske potensial bestemmes ved en likevektbetingelse. Den tilhørende frie energien er Gibbs frie energi, gitt ved
:G(T,P)=-k_\text{B}T\ln\Xi \,
Gibbs frie energi er også gitt som
:G=E-TS+PV \,
Sammen med termodynamiske relasjoner kan man utlede alle termodynamiske størrelser. 

Uttrykket for Gibbs frie energi vil variere med systemet og vil f.eks. få tilleggsbidrag i et magnetiske felt eller roterende system.

## Se også
* Mikrokanonisk ensemble
* Kanonisk ensemble
Sagavoll Folkehøgskole

**Sagavoll Folkehøgskole** er en kristen folkehøgskole som ligger i Gvarv i Midt-Telemark kommune i Telemark. Skolen er en selvstendig stiftelse; og disse organisasjonene er representert i stiftelsesstyret og skolestyret: Normisjon, Kristen idrettskontakt, Norges KFUK-KFUM og elevlaget.

Skolen tar årlig imot rundt 120 elever fordelt på spennende linjer. Sagavoll er tilknyttet Informasjonskontoret for kristne folkehøgskoler.

Skolen var Norges første kristne folkehøgskole, grunnlagt som kristelig ungdomsskole i 1893 av Asbjørn Knutsen. Knudsen ønsket å etablere en skole der man kunne lære praktiske fag, og som var for alle uansett hvilke kår de kom fra, i et kristent verdisyn. Skolens ideologi var inspirert av Nikolai Frederik Severin Grundtvigs idé om folkehøgskoler. Skolen ble opprinnelig startet i Notodden, og flyttet i 1914 til Gvarv.

## Linjer og valgfag
Sagavoll Folkehøgskole tilbyr for skoleåret 26/27 11 linjer:
* Friluftsliv Ekstremsport
* Fjell & Vidde
* STERK
* KRIK Multisport 
* KRIK Volleyball og Flyt
* KRIK Disippel
* Musikk Disippel
* Kreativ Keramikk Bilde
* Safari
* Backpacker Sør-Amerika 
*Backpackrail Asia

På Sagavoll bor alle elever på internat.

På Sagavoll velger elevene 13 av rundt 60 valgfag. Skolen har stor bredde i fagtilbudet. 

## Referanser

## Eksterne lenker
* 
*
Sunnfjord Folkehøgskule

**Sunnfjord Folkehøgskule** er en kristen folkehøgskole i Førde i Vestland. Skolen eies av Normisjon.

Skolen tilbyr ulike linjer innenfor volleyball, friluftsliv, globale temaer, idrett og dans. 

Skolen ble etablert i 1902 i Naustdal med *Ungdomsvennernes Foreining* som eier. I 1910 overtok Sunnfjord indremisjon skolen og den ble flyttet til Solvang i Førde.

## Se også
* Folkehøgskoler i Norge

## Eksterne lenker
* 
*
Sunnhordland folkehøgskule

**Sunnhordland folkehøgskule** er en frilynt folkehøgskole som ligger på Halsnøy i Kvinnherad i Vestland fylke. Skolen eies av Sunnhordland Høgskulelag og tar årlig i mot mellom 80 og 90 elever, fordelt på 8 linjer. 

Skolen er tilknyttet Informasjonskontoret for folkehøgskolen.

## Historie
Skolen ble grunnlagt i 1868 som den første folkehøgskolen på Vestlandet. Det gamle skolehuset (kalt *Haugastova*) ligger fortsatt på høyre side når en går opp bakken til skolen. I første omgang var det skoledrift her bare noen få år, men siden 1914 har skolen så å si vært i kontinuerlig drift. Skolen er inspirert av Nikolai Frederik Severin Grundtvig sin folkehøgskoletenkning og er en frilynt skole.

## Linjefag

* Kunst +
* Musikk
* Game Music
* Skuespiller
* Game Design
* Game Art
* Bygg & Design
* 3D & Skulptur

## Eksterne lenker
* Sunnhordland folkehøgskule
Sunnmøre folkehøgskule

**Sunnmøre Folkehøgskule** ligger i Ulsteinvik i Møre og Romsdal. Skolen tar årlig imot mellom 120 og 140 elever og er eid av Norges KFUK-KFUM og Møre og Romsdal Krins av Norges KFUK-KFUM. Skolen kjøpte i 2006 de tidligere lokalene til Radisson SAS' konferansehotell, og har dermed bad på alle rom og alt under ett tak. 

## Linjer ved skolen
* Musikk.Friluft
* Multisport
* Sjø.Snø.Surf
* Idrett.Ball
* Global.Safari
* Butrening.Aktivitet
* Golf.Idrett
*Leiartrening

## Eksterne lenker
* 
*
Pasvik Folkehøgskole

**Pasvik Folkehøgskole** (tidligere *Svanvik folkehøgskole*) er en frilynt folkehøgskole i Svanvik i Finnmark. Svanvik ligger i Pasvik, ved grensen til Russland. Pasvikskogen er enden av den sibirske taigaen, og er et eldorado for jakt-, fiske- og friluftsinteresserte. Skolen tar årlig imot vel 60 elever og eies av Finnmark fylkeskommune.

## Linjefag
*Arktisk reiseliv - Svalbard
*Hundekjøring og villmarksliv
*Jakt og fiske
*Arktisk selvberging - Urfolk
*Friluftsliv Finnmark/Afrika
*Norsk språk, kultur og samfunn / Norwegian language and culture
*

## Eksterne lenker
*Pasvik Folkehøgskole
Folkehøgskolen Nord-Norge

**Folkehøgskolen Nord-Norge** (på samisk: **Álbmotallaskuvla Davvi-Norga**), er en folkehøgskole som ligger på Evenskjer i Sør-Troms.

Skolen ble etablert i 1974 med navnet **Soltun Folkehøgskole** etter initiativ av Ivar B. Larsen, Tromsø og Tore Meistad, som også var skolens første rektor.  Ivar B. Larsen mottok i 1974 Kongens fortjenstmedalje for sin innsats for skolen. Skolens opprinnelige profil var «Intergrering mellom funksjonsfriske og funksjonshemmede». Høsten 2015 skiftet skolen eier fra Metodistkirken til Norges KFUK-KFUM som også eier Rønningen folkehøgskole, Valdres folkehøgskule og Sunnmøre Folkehøgskule. Den drives fortsatt med hensikt om å være en skole som tilrettelegger for og imøtekommer alle unge voksne, uavhengig av fysisk og psykisk funksjonalitet, religion, livssyn, legning, og bakgrunn. Skolens motto er "Til stede - Åpen - Modig", en tolkning og videreføring av KFUK-KFUM's slagord; "Vær deg selv, stå opp for andre!"

Skolen jobber også aktivt med å spre kunnskap og forståelse om samisk kultur og historie i Norge for sine elever, på tvers av linjene.

## Linjer
Folkehøgskolen Nord-Norge tilbyr følgende linjer:
*Backpack Surprise
*Klatring - Bre, Fjell & Vann
*Vann & Villmark
*Ledertrening - Stipendiatlinje
*Luftsport
*Aktiv - Friluftsliv og Botrening
*SoulSurf - Yoga, Surf & Klima
*Bucketlist

## Noter


## Eksterne lenker
* Folkehøgskolen Nord-Norge
Faray

**Faray** (norrønt: *Færey*) er en liten øy i den skotske øygruppen Orknøyene, og ligger mellom øyene Eday og Westray. Øya er lav og flat og var befolket frem til 1930-årene. Den har en stor koloni av havert (gråsel).

## Stedsnavn

Øyas navn Faray er avledet fra norrøne *Færey*, og må ikke forveksles med  Fara nær Hoy. Stedsnavnet har opphav i sauedriften som har vært aktivt på øya i tusen år, som også på andre gamle norrøne områder som har avsatt seg i stedsnavnene, eksempelvis Færøyene.

## Geografi og geologi
Faray og Holm of Faray er dannet av en ås av gammel rød sandstein som strekker seg sørover fra Weather Ness på sørspissen av øya Westray og nesten forbinder Westray med Eday. De to øyene er atskilt av sundet Lavey Sound.

## Historie
Den eneste menneskeskapte levninger er en kammergrav ved siden av Lavey Sound. Faray hadde en befolkning på åttito i 1861, og falt til femtiåtte i 1891. På slutten av 1930-tallet bodde det åtte familier på øya. De hadde tuft/husmannsplass og supplerte inntektene med hummerfiske. Andre verdenskrig førte til mange flyttet ut. I 1947 hadde den siste øyboeren forlatt Faray, og bortsett fra sporadiske bosetninger i sommermånedene, var øya øde. En vei går fortsatt opp den sentrale ryggraden på øya og gir tilgang til de spredte tomme husene.

I desember 1908 gikk fiskefartøyet «Hope» fra Peterhead på grunn på Holm of Faray under en storm. «Fem modige menn fra Faray» trosset stormen for å ro over sundet Lavey Sound og berget mannskapet som var strandet på klippene. De ble belønnet med en tur til det skotske fastlandet for å møte kong Edvard VII på Balmoral, hvor de fikk hver sin medalje, sammen med «en god pipe og litt tobakk».

## Bevaring
Øya er nå befolket av sauer, sjøfugler og gråsel. Faray og nabolandet Holm of Faray er utpekt som et spesialområde for bevaring for en veletablert hekkekoloni for havert (gråsel eller havkobbe). Øyene støtter den nest største avlskolonien i Storbritannia, og bidrar med rundt 9 % av den årlige britiske produksjonen av selunger.

## Referanser


## Eksterne lenker
Mikrokreditt

**Mikrokreditt** er en betegnelse brukt om små lån til mennesker som ikke blir regnet som kredittverdige av vanlige banker. Kreditten blir gitt som en form for hjelp til selvutvikling, der fattige mennesker får kapital slik at de kan starte sin egen virksomhet og komme seg ut av fattigdommen. Ordningen er en voksende form for utviklingshjelp som har vært svært vellykket.

Det var i 1970-årene man bevisst begynte å bruke mikrokreditt som en form for utviklingshjelp. Studentorganisasjonen Accion International var trolig den første som gikk over til dette, i 1973, da de som et forsøk gav fattige menneske i Recife i Brasil lån som kunne gjøre dem selvforsørget, i stedet for å være underlagt lånehaier. I løpet av fire år ga *Accion* 885 lån som hjalp til med å skape eller trygge 1&nbsp;286 arbeidsplasser. 90 prosent av de utlånte midlene ble betalt tilbake. Forsøket viste at dette hadde langt større positive effekter enn å bygge infrastruktur for innbyggerne.

Omtrent samtidig med dette, trolig uavhengig av forsøket til Accion, startet vinneren av Nobels fredspris i 2006, den bangladeshiske USA-utdannede økonomen Muhammad Yunus et lignende prosjekt i hjemlandet sitt. Under hungersnøden i Bangladesh i 1974 fant han ut at svært små lån kunne ha stor effekt på livet til fattige, mens banker ikke var interesserte i å gi slike lån til folk de mente utgjorde for stor risiko. Yunus ga derfor et lån på 27 dollar fra egen lomme til 42 kvinner som lagde bambusmøbler. Kvinnene hadde tidligere tatt opp lån med svært høy rente for å få råd til å kjøpe trevirke.

I 1976 grunnla Yunus Grameen Bank som skulle gi lån til fattige bangladeshere. For å sikre tilbakebetaling ga banken lån til grupper der medlemmene stilte garanti for hverandre og samarbeidet om økonomisk vekst. Grameen-modellen ble en suksess, og er senere kopiert av mange andre mikrokredittorganisasjoner.

Siden mikrokreditt har vist seg så vellykket har det også blitt gjort forsøk på å motta mikroinnskudd og mikroforsikring.  En samlebetegnelse som ofte benyttes er mikrofinans.

Mikrobanker i utviklingsland har mange fellestrekk med tidlige norske sparebanker.

2005 var FNs mikrokredittår.

Blant norske mikrokredittinstitusjoner er det Norske Mikrofinans Initiativet (NMI) og Kolibri Kapital.

## Se også
*Akhtar Hameed Khan

## Eksterne lenker

### Debattinnlegg om mikrokreditt (sortert kronologisk)

* Rune Mersland Mikrofinans – en pyntet "brud", Bistandsaktuelt, 7. september 2011
* Kjetil Bjovatn Hvor godt virker mikrofinans? Bistandsaktuelt 20.12.2010
* Øyvind Aadland «Er fortjeneste skadelig?» *Dagbladet* 17. juli 2008.
* Astrid Meland «Filantropi 2.0» *Dagbladet* 15. november 2007.
* Morten Svelle «Business og fattigdom» *Dagbladet* 13. desember 2006.
* Johan H. Andresen jr. «Hvorfor taus, Stoltenberg?» *Aftenposten* 9. desember 2006.
* Sandro Parmeggiani «Bør lån bli en menneskerett?» *Dagbladet* 9. desember 2006.
* Kalle Moene «Fredspris til kvinnefinans» *Dagens Næringsliv* 16. oktober 2006.
* Dag Ekelberg «Gi de fattige bank!» *Dagbladet* 23. desember 2005.
* Kalle Moene «Kreditt og økonomisk tvang» *Dagens Næringsliv* 30. juli 2005.
Mercedes Bresso

**Mercedes Bresso** (født 12. juli 1944 i Sanremo, Imperia) er en italiensk politiker og siden 2005 president for regionen Piemonte. Hun er medlem av Venstredemokratene (*Democratici di Sinistra*).

Hun tok doktorgraden i 1969 og ble i 1973 professor ved den polytekniske høyskolen i Torino. Hun ble innvalgt i det europeiske parlamentet i 2004.

## Referanser


## Eksterne lenker
* 
* 
*
Vefsn folkehøgskole

Stiftelsen Vefsn Folkehøgskole – Toppen er en frilynt folkehøgskole som ligger flott til på en høyde i utkanten av byen Mosjøen. Skolen ble grunnlagt i 1899 som den første folkehøgskolen i Nord-Norge, og den har vært i drift siden. Vefsn folkehøgskole mottar årlig vel 90 elever fra både inn- og utland. I sommermånedene driver skolen Toppen Panorama, med utleie av lokaler og overnatting.

Skolens målsetning er å være en oase for egenutvikling, faglig fordypning og rom til å tenke over hva man vil bruke resten av livet sitt på. Den tilbyr et spennende og utfordrende miljø, der man hele tiden er på vei mot nye opplevelser og nye mål. Vefsn Folkehøgskole fokuserer på en bærekraftig utvikling i ord og handling, og vil at elevene skal få oppleve mot, mestring og muligheter mens de er elever. Vefsn Folkehøgskole Toppen skal være et trygt sted for alle, og faglig kvalitet og trivsel for alle viktig for skolen.

Skolen ligger sentralt ved E6 i Mosjøen. Det er gode buss-, tog- og flyforbindelser. Vefsn Folkehøgskole Toppen har både aktive og kreative linjetilbud: E-sport, Friluftsliv LETT, Fjellsport og Kajakk, Idrett og Friluftsliv, Musikk, Musikkproduksjon, Kreativ MIX og Skuespiller - film og teater. De fleste linjetilbud har også halvårskurs.

Skolen har et bredt spekter valgfag og fellesaktiviteter, og samarbeider med flere lokale aktører innen kultur, friluftsliv og idrett.

## Eksterne lenker
* Vefsn folkehøgskole &ndash; Toppen
Mikhail Sjolokhov

**Mikhail Aleksandrovitsj Sjolokhov** (på russisk Михаил Aлександрович Шолохов, født , død 21. februar 1984) var en sovjetrussisk romanforfatter. Han ble tildelt nobelprisen i litteratur i 1965. Sjolokhovs mest kjente verk er *[[Stille flyter Don]]* om donkosakken Gregorij Melekov.

## Biografi
Sjolokhov ble født i Russland i Vjosjenskaja, som tidligere var en administrativ region i donkosakkarmeen.

Faren hans, Aleksandr Mikhailovitisj (1865–1925), var den del av den lavere middelklassen, og jobbet for det meste som gårdsmann. Sjolokhovs mor, Anastasia Danilovna Tsjernikova (1871–1942), var enken av en kosakk, og kom tidligere fra en ukrainsk bondefamilie. Hun kunne ikke lese og skrive mesteparten av livet sitt, hun lærte det først når hun måtte lese brev fra barna hennes.

Sjolokhov gikk på flere skoler i Kargin, Moskva og Vjosjenskaja inntil 1918, når han ble med i bolsjevikhæren i den russiske borgerkrigen, på denne tiden var han bare 13 år gammel.
Sjolokhov begynte å skrive når han var 17, han ble ferdig med sitt første verk når han var 19, novellen *Родинка* (på norsk: *Fødselsmerket*).

I 1922 flyttet Sjolokhov til Moskva for å bli journalist, men han hadde flere andre jobber der for å støtte seg finansielt. Hans første publiserte verk var en satirisk artikkel, den het *Testen*, og ble gitt ut i 1923.

## Verk oversatt til norsk
* *Donskije rasskazy*: *Fortellinger fra Don*, 1964, 239 sider. Oversatt til bokmål av Olav Rytter
* *Sudba tsjelovjeka*: *En manns skjebne*, 1960, 94 sider. Oversatt til bokmål av Arne Gallis; illustrasjoner av Reidar Aulie
* *Podnjataja tselina*: *Ny jord*, 3 bind, 1960. Oversatt til bokmål av Ivar Digernes og Natalia Fredriksen
* *Tikhij Don*: *[[Stille flyter Don]]*, 4 bind, 1956. Oversatt til bokmål av Ivar Digernes

## Referanser


## Eksterne lenker
* 
* 
*  Nobelprize.org, Nobelprisen i litteratur 1965
*  Nobelprize.org, Michail Sjolokhov – Biografi
Titus Livius

**Titus Livius** (født ca. 59 f.Kr., død 17 e.Kr.) var en romersk historiker som allerede i sin samtid var blitt kjent for sitt monumentale verk om Romas historie, *[[Ab Urbe Condita (bok)|Ab Urbe Condita]]* (*Fra byens grunnleggelse*), (tradisjonelt datert til 753 f.Kr.), som omhandler Romas historie fra grunnleggelsen og frem til Augustus' regjeringstid og Drusus’ død i 9 f.Kr.

Livius tilhørte slekten Livia og var født i Patavium (Padova) ved elven Po i Nord-Italia, hvor han også døde etter å ha levde det meste av livet i Roma. Sammen med Ovidius, Vergil og Horatius utgjorde Livius kjernen i romersk litterære gullalder, og Livius, Vergil og Horatius spilte dessuten en meget viktig rolle i propagandaen ved Augustus’ maktovertagelse.

Periculum in mora («faren ved å vente») er et kjent uttrykk som tillegges Livius.

## ''Ab Urbe Condita''

Livius' eneste bevarte verk er *Ab Urbe Condita* som han arbeidet med fra han var rundt 32 år og fram til han forlot Roma og flyttet tilbake til Patavium på sine eldre dager (antagelig i keiser Tiberius' regjeringstid, etter Augustus' død). Da han begynte sitt verk var han allerede forbi sin ungdom, antagelig hadde hendelser i hans liv før den tid vært utslagsgivende for hans intense aktivitet som historiker. Seneca den yngre nevner kort at Livius var kjent som  taler og filosof, og at han hadde skrevet en del filosofiske avhandlinger med en historisk synsvinkel.

Av 142 bøker (kapitler) i *Ab Urbe Condita* er kun 35 blitt bevart i sin helhet. Innholdet av de øvrige (med unntak av to av dem) kjennes kun i form av epitomer (forkortede utgaver). Verket fikk en meget stor betydning for dannelsen av romernes egen oppfattelse av deres fortid i det tidlige keiserdømme, og da Livius var tett tilknyttet Augustus var verket også på linje med keiserens egen politikk.

Livius fulgte den annalistiske tradisjon og lot sin fortelling utfolde seg i en kronologisk orden. Hans mål var å skape et motstykke i prosa til Vergils helteepos *[[Æneiden]]* med vekt på de samme moralske dyder. Etter moderne standarder brukte Livius sine kilder for ukritisk, men hans formål var også å gi romerne en klar og likefram beretning om forhistorien som skulle tilfredsstille deres forfengelighet uten at sannheten tapte seg.

Verket ble en meget stor suksess som overskygget alle tidligere historikere, og de yngre historikere måtte deretter ta utgangspunkt i Livius' historie.

## Referanser


## Eksterne lenker

* Latinsk utgave av ''Ab Urbe Condita''
* Complete works of Livy på The Latin Library
* Periochae på Livius.org.
* Ab urbe condita (History of Rome), Books I-III (eBook på engelsk) på Prosjekt Gutenberg.
* Ab urbe condita (History of Rome), Books IX to XXVI (eBook på engelsk) på Prosjekt Gutenberg.
* Ab urbe condita (History of Rome), Books XXVII to XXXVI (eBook på engelsk) på Prosjekt Gutenberg.

### Tekstkilder online
* Digital faksimile av håndskriftet GKS 495 2° på Det Kongelige Bibliotek i Danmark (fra 1400-tallet, hele tredje dekade) 
* Digital faksimile af fragmenterne 2813 & 2814 på Det Kongelige Bibliotek i Danmark (fra 800-tallet, bruddstykke av andre bok)
Valdres folkehøgskole

**Valdres folkehøgskole** er en folkehøyskole som ligger på Leira i Nord-Aurdal i Innlandet, 4 km fra Fagernes, regionsenteret i Valdres. Skolen har 140 elevplasser. Den tilhører grenen av de kristne folkehøyskolene, og eies av Norges KFUK-KFUM, som også eier Rønningen folkehøgskole, Sunnmøre folkehøgskule og Folkehøgskolen Nord-Norge.  

Skolen bruker slagordet «Midt i vintereventyret» siden den har en plassering som er gunstig med tanke på vinteraktiviteter og friluftsliv med stabil vinter fra november til mai. Det er kort kjøreavstand fra skolen til Valdres alpinsenter og langrennsløyper. I lokalene på skolen er det styrkerom, buldrerom, tekstil- og sløydsal, og skistall. Utearealet har en grusbane, som på vinteren blir dekket med is og brukt til ishockey og skøyter. 

Linjefag ved denne skolen er:
*Hundekjøring – Friluftsliv - Alaska 
*X-Sports - Norge
*X-Sports – New Zealand 
*Eksotisk friluftsliv - Karibien
*Friluftsliv - Adventure – Kilimanjaro
*Sport - Global – Afrika 
*Idrett - Piste – Sør-Afrika 
*Aktiv Fritid - Botrening – Spania
*Altitude - Paragliding – Sør-Afrika

## Historie
Folkehøyskolen ble startet som en kristelig ungdomsskole i 1899 av læreren og målmannen Ola Eiriksson Bø. Opprinnelig lå skolen i Vestre Slidre. Senere flyttet skolen til Fagernes før den i 1911 flyttet til Leira, der skoleanlegget ligger i dag.

Familien Asheim kom inn som eiere av skolen i 1929. Familien solgte eierskapet av skolen til Norges KFUK-KFUM høsten 2012.

I 2014 omkom to elever ved Valdres folkehøgskole i en trafikkulykke i Kenya. Åtte ble fraktet til sykehus.

## Referanser


## Eksterne lenker
* 
*
Dietmar Hamann

**Dietmar «Didi» Hamann** (født 27. august 1973 i Waldassen) er en tidligere tysk fotballspiller og trener. Han var en defensiv midtbanespiller som fikk 59 A-landskamper for , og vant nasjonale og internasjonale titler med både Bayern München og Liverpool. Han er også kjent for å ha scoret det siste målet i en tellende kamp på Wembley Stadion i 2000.

## Meritter
### 
* 60 A-landskamper og 5 mål
* Takket nei til flere landskamper etter å ha blitt vraket foran VM i Tyskland 2006.
* Sølv i VM 2002

### [[FC Bayern München|Bayern München]]
* Bundesligamester (1994, 1997)
* UEFA-cupmester (1996)

### [[Liverpool FC|Liverpool]]
* Ligacup, FA-Cup og UEFA-Cup i 2000-01. 
* Ligacup i 2002-03
* Mesterligaen i 2004-05 
* UEFA Super Cup 2005
* FA-cupen i 2006

## Karriere som spiller

## Referanser


## Eksterne lenker
* 
*  Dietmar Hamann på Eu-Football.info
* 
* Liverpool.no om Hamann
* Liverpool sin egen hjemmeside om Hamann
SMS «Szent István»

**SMS «Szent István»** var et slagskip i den østerriksk-ungarske marinen. Det var oppkalt etter den ungarske kongen Stefan I.

«Szent István» var det eneste større østerriksk-ungarske krigsskipet som ble operert fra den ungarske halvdel av keiserriket. Dette var på grunn av de store økonomiske forpliktelsene Ungarn tok på seg med utviklingen av Viribus Unitis-klassen av slagskip.

Da Østerrike-Ungarn var under blokade mesteparten av første verdenskrig lå «Szent István» til kai i Pula mesteparten av tiden. Den 10. juni 1918 gikk skipet ut på tokt for å prøve å bryte blokaden, og i nærheten av øyen Premuda i Adriaterhavet ble det angrepet av en italiensk motortorpedobåt. Dette førte til at skipet sank, på grunn av dårlig konstruksjon gikk skipet ned selv om skadene egentlig ikke var så store. 89 sjøfolk gikk ned med «Szent István».

## Eksterne lenker
*
SMS «Prinz Eugen»

**SMS «Prinz Eugen»** var et slagskip i den østerriksk-ungarske marinen. Det var oppkalt etter den østerrikske feltherren Eugen av Savoia.

Under første verdenskrig lå «Prinz Eugen» stort sett i havn i Pula på grunn av ententens blokade. Mangel på kull gjode også at den østerriksk-ungarske marinen måtte begrense sin operative virksomhet.

Etter første verdenskrigs slutt ble «Prinz Eugen» overtatt av den franske marinen. Franskmennene demonterte tårnene på skipet for å studere designet. Resten av skipet ble brukt som øvelsesmål for franske fly, før skipet endelig ble senket av artilleriild fra de franske skipene FS «France», FS «Jean&nbsp;Bart», FS «Paris» og FS «Bretagne»

## Eksterne lenker
*
Patrick White

**Patrick White** (født 28. mai 1912, død 20. september 1990) var en australsk forfatter. 

I 1929 ga White under psevdonymet Patrick Victor Martindale ut den privat trykte diktsamlingen*Thirteen Poems*. Den første boken under eget navn, *The Ploughman and other Poems*, kom i 1935. Senere kom romaner, noveller og skuespill fra hans hånd. Han ble tildelt nobelprisen i litteratur i 1973.

## Referanser


## Eksterne lenker
* 
*
Harry Martinson

**Harry Martinson** (1904–1978) var en svensk forfatter og poet. Han ble tildelt nobelprisen i litteratur i 1974 sammen med Eyvind Johnson, noe som var kontroversielt da begge satt i Svenska Akademien. 

Martinson ble møtt med sterk kritikk av deler av litteraturkritikerne etter prismottakelsen. Dette, og hans egen følsomhet, førte til slutt til at han begikk selvmord i 1978 ved å skjære opp magen med saks på Karolinska sjukhuset i Solna. Detaljene rundt hans død er skildret i Lars Gyllenstens memoarer, hvor selvmordet beskrives som harakiri. 

Harry Martinson-prisen deles ut annet hvert år av Olofström kommune i samarbeid med Harry Martinson-sällskapet. Martinson er kjent for verket Aniara, som har gitt navn blant annet til Aniara-prisen som deles ut årlig av Svensk Biblioteksförening.

## Priser og utmerkelser
* Nobelprisen i litteratur 1974
* Evert Taube-stipendet 1968
* Sveriges Radios Lyrikkpris 1967
* Bellmanprisen 1962
* Litteraturfrämjandets stora pris 1955
* Doblougprisen 1954
* BMF-plaketten 1954
* Bellmanprisen 1951
* Övralidsprisen 1949
* Gustaf Fröding-stipendiet 1947
* Svenska Dagbladets litteraturpris 1944
* De Nios stora pris 1938

## Referanser

## Eksterne lenker
* Harry Martinson-sällskapet
* 
*
Carl Tørris Christensen

**Carl Dagfinn Tørris Christensen**, ofte kalt **Calle Christensen**, (født 26. oktober 1938) er en norsk grafisk designer og reklamemann. Han har utdannelse fra Den Grafiske Højskole i København. 

Calle Christensen drev designkontoret Anisdahl/Christensen sammen med Leif Frimann Anisdahl fra 1966 til 1991. Anisdahl/Christensen hadde store designoppgaver innen firma- og produktprofilering, blant annet for Norsk Hydro, Norol, Storebrand, Statens vegvesen og Postverket. Calle Christensen har siden fortsatt å arbeide med grafisk profilering, emballasje o.l., og har blant annet vært med på å bygge opp merkevarene TINE, Gilde og Hennig-Olsen. Han leder i dag designbyrået Brand House.

Calle Christensen og Leif Anisdahl var frontfigurer og pionerer i generasjonen som på 1960-tallet gjorde «grafisk designer» til en yrkestittel og som etablerte designfirmaet som en egen virksomhet utenfor reklamebyråene (andre utøvere som fanget opp de nye stilidealene, var blant annet Bruno Oldani og Peter Haars). I 2005 mottok «Calle og Leif» Klassikerprisen i Visuelt-konkurransen. Konkurransen arrangeres hvert år av designerorganisasjonen Grafill.

## Eksterne lenker
* Om Calle Christensen og merkevaren Gilde
* Carl Christensens designbyrå Brand House
Eugenio Montale

**Eugenio Montale**  (født 12. oktober 1896 i Genova, død 12. september 1981 i Milano) var en italiensk forfatter.

Han ble tildelt nobelprisen i litteratur i 1975 «for hans særpregete diktning som med stor kunstnerisk følsomhet har tolket menneskelige verdier i tegnet av et illusjonsfritt livssyn».

## Referanser
Yasunari Kawabata

**Yasunari Kawabata** (japansk: 川端 康成 *Kawabata Yasunari;* født 14. juni 1899 i Osaka, død 16. april 1972 i Zushi) var en japansk forfatter. 

Kawabata debuterte i 1927 med en novelle. I 1968 ble han tildelt Nobelprisen i litteratur. Svenska Akademien ga ham prisen for «fortellerkunst, som med fin følelse uttrykker det japanske vesens egenart».

Kawabata begikk selvmord den 16. april 1972.

## Referanser


## Eksterne lenker
* 
* 
*
Saul Bellow

**Saul Bellow** (født 10. juni 1915 i Lachine i Quebec i Canada, død 5. april 2005 i Brookline i Massachusetts i USA) var en kanadiskfødt amerikansk forfatter av jødisk bakgrunn. Han ble tildelt Nobelprisen i litteratur og Pulitzerprisen for skjønnlitteratur i 1976. Bellow regnes som en viktig representant for «den jødisk-amerikanske roman», og hans sentrale tema er det moderne menneskets fremmedgjøring.

## Liv og virke
### Bakgrunn
Bellow vokste i en «minimalt troende» (men ikke helt ikke-troende) ortodoks jødisk familie. Foreldrene, Lesja (født Gordin) og Abraham Bellow, var innvandret til Canada i 1913. De stammet fra St. Petersburg. Saul vokste opp de første ni leveårene i et flerspråklig fattigstrøk i Montréal, med mange jøder fra særlig Øst- og Sør-Europa. Deretter flyttet familien til Chicago. 

Bellow fortalte siden at han en gang i ungdommen hadde vært på sykehus, og begynt å lese Det nye testamente. Han beskrev dette som en skjellsettende spirituell opplevelse. En kort periode i 1950-årene var han reichianer, i 1960-årene ble han interessert i Edwars Shils' weberianske teorier, i 1970-årene i Rudolf Steiners antroposofi, og i siste del av 1970-årene og i 1980-årene i Allan Blooms popularisering av Leo Strauss' politiske filosofi.

### Karriere
Bellow debuterte i 1944 og fikk sitt gjennombrudd med romanen *The Adventures of Augie March* (1953). *Henderson the Rain King* (1959) handler om en amerikansk millionær som søker mening og åndelig styrke i Afrika. *Herzog* (1964) er en idéroman om en jødisk intellektuell, som stiller individets åndelig behov opp mot samfunnets og moralens krav. Bellows senere romaner utvikler dette temaet, eksempelvis *Mr. Sammler's Planet* (1970), *Humboldt's Gift* (1974) og *The Dean's December* (1982); den siste boken setter volden og korrupsjonen i Chicago opp mot øststatenes kalde byråkrati. Bellows siste roman er *Ravelstein* fra 2000. Den anses som en nøkkelroman og behandler vennskapet mellom to professorer.

Bellow var gift fem ganger, men alle hans ekteskap, unntatt hans siste, endte i skilsmisse. Hans sønn fra hans andre ekteskap, Adam, utga en sakprosabok i 2003, *In Praise of Nepotism*. Bellows hustruer var Anita Goshkin, Alexandra Tsachacbasov, Susan Glassman, Alexandra Ionescu Tulcea og Janis Freedman. I 1999, da han var 84 år gammel, ble Bellow far til en datter, Naomi Rosie, hans fjerde barn, med Freedman. 

Samtidig som han leste omfattende, tok han seg tid til å spille fiolin, drive med hagearbeid, lage mat og følge med på sport.

## Referanser


## Eksterne lenker
* 
* 
* 
* 
*  Verker av og om Saul Bellow  i bibliotekene (WorldCat)
*  Nobelprisens nettsted med to taler og biografi
*  Annotated Bibliography of Criticism ved Saul Bellow Society
*  Saul Bellow 'Bookweb' på det litterære nettstedet «The Ledge», med forslag til videre lesning
SMS «Viribus Unitis»

**SMS «Viribus Unitis»** var et slagskip i den østerriksk-ungarske marinen. Navnet på skipet kom av mottoet til keiser Frans Josef, og betyr «med forente krefter».

«Viribus Unitis» var noe mindre enn datidens største skip (som HMS «Dreadnought»), og var laget etter modell av den amerikanske South Carolina-klassen. Våpensystemene, levert av Škoda, var svært moderne.

Ved slutten av første verdenskrig skulle østerrikerne overgi «Viribus Unitis» til den nydannede jugoslaviske marinen, slik at man slapp å overlate det til ententen. Dette ville de allierte naturlignok forhindre, og utenfor Pula ble «Viribus Unitis» angrepet av den italienske marinen den 1. november 1918. Dette førte til at det gikk ned med over 400 sjøfolk, inkludert kaptein Janko Vukovic de Podkapelski.

## Referanser


## Eksterne lenker
*
Greens in regulation

**Greens in regulation**, forkortet **GIR**, er et statistisk mål innen golf for spillerens evne til å treffe greenen med minst to slag igjen til par. Med andre ord må spilleren treffe greenen på en par&nbsp;3-bane med utslaget eller på en par&nbsp;5-bane med tredjeslaget. I store turneringer føres det gjerne statistikk over hvor stor andel *greens in regulation* en spiller har på en runde.
Odysseas Elytis

**Odysseas Elytis** (gresk Οδυσσέας Ελύτης, pseudonym for **Odysseas Alepoudelis**, gresk Οδυσσέας Αλεπουδέλης, født 2. november 1911 i Iraklio, død 18. mars 1996 i Athen) var en gresk forfatter og kunstner. Han hadde et nært forhold til franske surrealistiske poeter og bildekunstnere, blant dem malerne Pablo Picasso og Henri Matisse, som også illustrerte noen av Elytis' verker. I 1979 ble Elytis tildelt Nobelprisen i litteratur.

## Liv og virke
### Bakgrunn
Elytis' familie nedstammet fra slekten Alepoudelis, opprinnelig fra Lesbos. Familien flyttet fra Kreta til Athen i 1914 der Odysseas senere studerte jus. Senere avbrøt han studiene for helt og fullt å vie seg til litterære og kunstneriske interesser. 

### Kunstner og forfatter
I 1935 stilte han ut noen *[[collage]]r* på den første internasjonale surrealistutstilling i Athen og gav ut flere dikt. 

Fra 1940 til 1941 var han sekondløytnant i den første armédivisjon ved den albanske fronten i krigen mot italienerne. 

Fra 1948 til 1952 og 1969 til 1972, under den greske militærjuntaen (1967-1974), bodde han i Paris der han studerte filosofi ved Sorbonne. I Paris ble han personlig kjent med diktere som André Breton, Paul Éluard, René Char, Pierre Jean Jouve og Henri Michaux, men også med kunstnere som Henri Matisse, Pablo Picasso og Alberto Giacometti.

Flere av Elytis' dikt har blitt tonesatt av de greske komponistene Mikis Theodorakis og Manos Hadjidakis. I Frankrike bidro sangeren Angélique Ionatos til å gjøre diktene hans kjent for et bredere publikum.

I 1979 ble Elytis tildelt Nobelprisen i litteratur «for sin poesi, som med sanselig styrke og intellektuelt klarsyn skildrer det moderne menneskets kamp for frihet og kreativ utfoldelse, med den greske tradisjonen som bakteppe». (*"for his poetry, which, against the background of Greek tradition, depicts with sensuous strength and intellectual clear-sightedness modern man's struggle for freedom and creativeness"*)

## Oversatt til norsk
* *Το Άξιον Εστί* (1959, To axion esti). *Verdig det er*, 1983, Oslo, Cappelen, oversatt fra gresk med innledning og kommentarer av Tore Frost og Egil A. Wyller. ISBN 82-02-09774-6

## Referanser


## Eksterne lenker
* 
* 
*
Humanistisk jødedom

**Humanistisk jødedom**, er den formen for livssyn hvor man har et humanistisk syn på livet, men likevel troen på Gud og/eller de jødiske idealene. 

## Historie

Vi har kjent til sekulære jøder i mange århundre, og jøden Elisha ben Abujá, som levde omkring år 100, regnes av mange som den første sekulære jøden. I århundrene som fulgte deretter var derimot ikke sekulære jøder noe særlig vanlig syn, inntil renessansen dukket opp på 1400-1600-tallet. Det var på denne tiden humanismen regnes som grunnlagt, og det var nå den sekulære jødedommen for alvor skulle på fotfeste. På 1800-tallet, ca. 200 år etter at renessansen var over, spredte sekularisme og ikke-teisme seg igjen sterkt innenfor de jødiske kretser. Blant lederne og aktivistene omkring slutten av 1800-tallet og begynnelsen av 1900-tallet som bidro mest til utbredelse av humanistisk jødedom, finner vi Ahad Ha`am, Simon Dubnow og Chaim Zhitlovsky. Den nåværende humanistisk/jødiske bevegelsen grunnlagt i 1963 av Rabbin Sherwin T. Wine. Ideen om "humanistisk jødedom" vakte stor interesse blant sekulære jøder, noe som skulle resultere i større popularitet og global utbredelse.    

The International Federation of Secular Humanistic Jews, som er en internasjonal paraplyorganisasjon for humanistisk-jødiske organisasjoner i tretten land, ble grunnlagt i 1986.

## Society for Humanistic Judaism

Mange humanistiske jøder er organisert i Society for Humanistic Judaism. Organisasjonen arbeider for å fremme og bevare de humanistiske idealene i jødedommen og organisere jøder med humanistisk syn på livet.

## Se også
* Jødedommen
* Humanismen

## Eksterne lenker

* Society for Humanistic Judaism 
* International Institute for Secular Humanistic Judaism 
* Center for Cultural Judaism  
* International Federation of Secular Humanistic Jews 
* Leadership Conference of Secular and Humanistic Jews 
* Congress of Secular Jewish Organizations
Kjetil Tefke

**Kjetil Tefke** (født 1976) er en norsk skuespiller, sanger og danser.

Han var medlem av TV3s popgruppe Cape i 2001 som kom som en del av et realityprogram. Gruppen solgte både til dobbel «gull» og «platina» for singlene «Tic Tac» og «Capability». Gruppen ble nominert til to *[[Spellemann]]*priser det samme året. 

Tefke har siden stort sett arbeidet som danser, sanger, skuespiller og musiker. Han har blant annet spilt Danny i musikalen *[[Grease]]*, Tony i musikalen *[[Saturday Night Fever (musikal)|Saturday Night Fever]]* og Bernardo i musikalen *[[West Side Story]]* på Oslo Nye Teater. 

Han har siden 1995 deltatt i flere norske underholdningsprogrammer, som sanger, danser, skuespiller og underholdningsartist. I 2006 ledet han dansekonkurransen *[[Dansefeber]]* på TVNorge sammen med Henriette Lien.

Han driver ett eget lydstudio i Oslo med trommeslager og produsent Alf Magne Hillestad, hvor han i hovedsak produserer, skriver og arrangerer musikk for artister og plateselskaper i Norge og tar i tillegg oppdrag fra film-, TV-, reklame- og radiobransjen; samt demoproduksjon for band og privatmarkedet.

## Referanser


## Eksterne lenker
* 
*
Naguib Mahfouz

**Nagib Mahfouz** (arabisk: ) (født 11. desember 1911 i Kairo, død 30. august 2006 i Kairo) var en egyptisk forfatter.

Mahfouz skrev om lag 30 romaner og novellesamlinger, og han ble i 1988 tildelt nobelprisen i litteratur som første arabiskspråklige forfatter.

Han ble i 1994 knivstukket i nakken av en islamittisk ekstremist, tilsynelatende fordi han skal nevnt Gud i en av sine romaner. I etterkant av denne episoden fikk Mahfouz psykiske helseproblemer.

## Bibliografi (utvalg)

## Se også
* Arabiske forfattere

## Referanser


## Eksterne lenker
* 
* 
*
Texas Scramble

Texas Scramble er en spilleform i golf som er litt annerledes enn vanlig scramble.

Texas Scramble spilles med fire spillere, og som i vanlig scramble slår alle hver sin ball på hvert slag, og så velger man hvilken av de fire slagene som ligger best, og alle spillerne fortsetter fra dette punktet.

Det spesielle med Texas Scramble er at i løpet av runden må minst fire utslag fra hver av spillerne på laget ha vært brukt. I vanlig scramble kan man nemlig ende opp med at utslagene til én av spillerne brukes gjennom hele runden. Texas Scramble fjerner denne muligheten, og sørger i stedet for at alle spillerne blir en viktig del av spillet.

## Eksterne lenker
*Spilletyper og spilleformer (Norges Golfforbund, 2016
Norge under Vinter-OL 2006

**Norge under Vinter-OL 2006**. Norge kom trettendeplass med to gull-, åtte sølv og ni bronsemedaljer. Pål Trulsen var Norges flaggbærer under åpningsseremonien.

Norge sendte en tropp på 74 utøvere, den minste troppen Norge har sendt siden OL 1988 i Calgary, da troppen bestod av kun 66 utøvere. Under vinter-OL 2002 ble Norge den nasjonen med flest gullmedaljer, og under OL 2006 var målsettingen å oppnå flere medaljer enn de 25 de vant forrige gang.

## Medaljer

## Medaljevinnerne

## Alpine grener

### Menn

**Kombinasjon**

## Curling

## Freestyle

## Skiskyting

### Menn

### Kvinner

## Nordiske grener

### Langrenn

#### Menn

#### Kvinner

#### Sprint
**Menn**

**Kvinner**

### Kombinert

### Skihopping

**Lag**

## Skeleton

## Hurtigløp på skøyter

### Menn

I tillegg var også Odd Borgersen med i den norske troppen, men forble en ubrukt reserve.

**Lagtempo**

### Kvinner

**Lagtempo**

## Snøbrett

     
 
## Referanser


## Eksterne lenker
* Norges resultater i Vinter-OL 2006 hos olympedia.org